I Want It All (τραγούδι, Queen)

To I Want It All είναι τραγούδι του βρετανικού rock συγκροτήματος Queen, το οποίο συμπεριλήφθηκε στον δίσκο The Miracle, το 1989. To κομμάτι γράφτηκε από τον κιθαρίστα του σχήματος Μπράιαν Μέι, όμως πιστώνεται σε όλο το συγκρότημα, ενώ η παραγωγή έγινε από τον Ντέιβιντ Ρίτσαρντς. Κυκλοφόρησε στις 2 Μαΐου του 1989 και ως single, το πρώτο από τον συγκεκριμένο δίσκο. Το I Want It All κατάφερε να μπει σε αρκετά charts, όπως στα βρετανικά όπου έφτασε το νούμερο 3, με την ίδια θέση να καταλαμβάνει και στα αμερικανικά Billboard Hot Mainstream Rock Tracks, ενώ στα Billboard Hot 100 έφτασε στο νούμερο 50.

Το κομμάτι πρώτη φορά παίχτηκε ζωντανά στις 20 Απριλίου του 1992, ήτοι τρία χρόνια μετά την αρχική του κυκλοφορία, στο The Freddie Mercury Tribute Concert, το οποίο ερμηνεύθηκε από τα τρία εναπομείναντα μέλη των Queen συν τον κιθαρίστα Τόνι Αϊόμι στα ρυθμικά και με τραγουδιστή τον Ρότζερ Ντάλτρι. Το τραγούδι δεν ερμηνεύθηκε ποτέ ζωντανά από τον ίδιο τον Μέρκιουρι, καθώς απεβίωσε ήδη από τον Νοέμβριο του 1991, σε ηλικία 45 ετών. Η τελευταία του περιοδεία ήταν η Magic Tour, το 1986.

Παραπομπές

Εξωτερικοί σύνδεσμοι 
Official YouTube videos: original music video, Queen + Paul Rogers (live), Queen + Paul Rodgers - 'Hammer To Fall/ I Want It All' (Live In Ukraine), at Freddie Mercury Tribute Concert (with Roger Daltrey)
Lyrics at Queen official website (from Queen Rocks)

Τραγούδια του 1989
Τραγούδια των Queen
Singles του 1989
Τραγούδια διαμαρτυρίας
Singles της Parlophone
Singles της Hollywood Records